kardosdrur/scandi-wiki huggingface dataset:
Dødens gab

Dødens gab (originaltitel: Jaws) er en amerikansk film fra 1975 instrueret af Steven Spielberg. Filmen er baseret på en roman af Peter Benchley. 

Filmens handling er placeret i en lille fiktiv by ved den amerikanske kyst, hvor en stor hvid haj rapporteres at have angrebet turister og beboere. Den lokale politichef, spillet af Roy Scheider, forsøger at gøre offentligheden opmærksom på faren, men de lokale myndigheder stritter imod for ikke at skabe panik og for ikke at miste indtægter fra turisterne. Efter en række angreb fra hajen får politichefen hjælp fra en marine biolog, spillet af Richard Dreyfuss og af en "haj-jæger", spillet af Robert Shaw. 

Filmen er optaget på øen Martha's Vineyard, der ligger ud for Massachusetts' kyst syd for Cape Cod.

Modtagelse
Jaws anses som en central film i filmhistorien, da den var den første "blockbuster"-film udgivet i den indtil da kommercielt  set uinteressante sommerperiode. Filmen var endvidere den første, der blev distribueret efter en plan om "bred release", og havde således samtidig premiere i et stort antal biografer samtidig. Filmen blev en betydelig kommerciel succes, og blev den første film, der indspillede mere end 100 millioner dollars. Globalt har filmen indspillet 470 millioner dollars, og er i omsætning kun overgået af Star Wars Episode IV: Et nyt håb. 

Filmen blev fulgt op af tre efterfølgere, Jaws 2, Jaw 3-D og Jaws: The revenge. Jaws 2 opnåede en vis kommerciel succes, men de øvrige opfølgere havde vanskeligt ved at leve op til den første film. 

Dødens gab vandt i alt 3 Oscars (bedste klipning, bedste musik og bedste lyd) og var endvidere nomineret til en Oscar for bedste film. Oscar for bedste film gik dog til Gøgereden.

Eksterne henvisninger 
 
 Jaws 30th Anniversary DVD Website 
 Jaws  på Filmsite.org

Kilder 

Amerikanske film fra 1975
Dramafilm fra USA
Film instrueret af Steven Spielberg
Monsterfilm
Engelsksprogede film
Diskus

Ordet Diskus 
kommer af det græske ord diskos, som betyder skive, og betegner den runde form.
Sportsgrenen diskoskast har navn efter den runde disk der kastes med.

Diskus indgår ofte i forbindelse med diskusprolaps, som er en ryglidelse, som forekommer i form af en skade på en bruskskive der har diskus formen.

Skelet
Institut for Idræt

Institut for Idræt ved Københavns Universitet virker med uddannelse, forskning og formidling inden for såvel praktisk idræt og humanfysiologi som humaniora og samfundsvidenskab.

Institut for Idræt blev oprettet den 1. september 1997 ved en sammenlægning af Center for Idrætsforskning, Danmarks Højskole for Legemsøvelser og Laboratoriet for Human Fysiologi. Som universitetsuddannelse startede faget med en bifagsuddannelse i 1909 under ledelse af docent Johannes Lindhard, der fra 1917 var professor i gymnastikteori. Den teoretiske del af bifaget lå på universitetet, mens den praktiske uddannelse foregik på Statens Gymnastikinstitut.

Statens Gymnastikinstitut — Danmarks Højskole for Legemsøvelser 

Statens Gymnastikkinstitut blev grundlagt i 1898 til uddannelse af folkeskolens lærere, i første omgang under navnet Statens etårige Gymnastikkursus med professor Hans Olrik fra Statens Lærerkursus (Statens Lærerhøjskole) som fødselshjælper. I 1911 blev navnet ændret til Statens Gymnastikinstitut, og fra 1941 var navnet Danmarks Højskole for Legemsøvelser (DHL) frem til sammenlægningen i 1997.

Gymnastikinspektør K.A. Knudsen (1864-1949) nævner Franz Nachtegall (1777-1847) som den egentlige ophavsmand til en civil gymnastikuddannelse. Han oprettede Gymnastisk Selskab i 1798 og et gymnastikinstitut i 1808, men efter statsbankerotten bukkede instituttet under i 1816. I tidsrummet 1816-1898 var gymnastikken i militært regi, og på seminarierne underviste militære lærere fra Hærens Gymnastikskole.

Henvisninger 
 Institut for Idræts historie  (KU)
 »Statens Gymnastikinstitut« af gymnastikinspektør K.A. Knudsen. Kort historisk rids frem til 1933 i: Dansk Skole-Stat I, side 133-136, Kbh. 1933.

Gymnastikorganisationer
Institutter ved Københavns Universitet
Etableret i 1997
Luga (flod)

Luga (russisk: Луга, finsk: Laukaanjoki, votisk: Laugaz) er en flod i Novgorod oblast og Leningrad oblast i Rusland.

Udspringet ligger cirka 20 km nord for Novgorod, i moseområdene ved Tesovskij. Den munder ud i Lugabugten i Den Finske Bugt. Floden fryser til i begyndelsen af december og isen smelter først i starten af april. Den største biflod er Oredezj. Ved høj vandstand flyder der ved bifurkation vand fra Luga over i Narva-floden.

Enkelte strækninger af Luga er sejlbare. Byerne Luga og Kingisepp ligger langs floden. Ved mundingen af Luga ligger containerterminalen Ust-Luga.

I nærheden af flodmundingen bor de sidste grupper af mennesker, som stadig taler votisk.

Floder i Leningrad oblast
Floder i Novgorod oblast
Bjarézina

Bjarézina (også Berezina og Beresina; , ) er en flod i Hviderusland og en af bifloderne til Dnepr. Bjarézina Nationalpark, der ligger ved floden, er optaget på UNESCOs liste over biosfærereservater.

Byer og landsbyer ved Bjarézina 
 Babrujsk
 Barysaw
 Svetlagorsk

Historie 
 Napoleon Bonapartes hær led store tab (omkring 36.000 mand), da den krydsede Berezina i november 1812 under tilbagetoget fra Moskva (se Slaget ved Berezina). Siden da er ordet "berezina" anvendt som synonym for katastrofe på fransk.
 Karl 12. af Sveriges hær krydsede Berezina den 25. juni 1708 under felttoget mod Peter den Store af Rusland i Den store nordiske krig.

Referencer

Eksterne henvisninger 

Bifloder til Dnepr
Floder i Homel voblast
Floder i Mahiljow voblast
Floder i Minsk voblast
Floder i Vitebsk voblast
Ligsten

Ligsten er en type gravsten, som blev anvendt ved indendørs begravelser. Ligsten blev typisk nedlagt i gulvet, hvorfor de ofte var udsat for slitage gennem flere hundrede år. I dag er mange sten dog placeret på væggene for at undgå yderligere nedslidning.  

Adelens ligsten var ofte prægtige stykker stenhuggerkunst, hvor den afdøde blev afbildet centralt på stenen, mens der langs kanterne var inskriptioner og våbenskjolde. Adelsmanden var ofte afbildet i rustning for at vise, at han tilhørte samfundets krigerklasse. Borgerlige ligsten var typisk mere simple, hvor man havde en tekst centralt på stenen, omgivet af forskellige symbolske ornamenter.   

Traditionen med ligsten er begyndt engang i middelalderen og varede, indtil de indendørs begravelser blev forbudt ved kirkegårdsreformen i 1805. Fra 1500-tallet og fremefter valgte adelen og den rigeste del af borgerskabet dog ofte i stedet at lade opsætte et epitafium på kirkens vægge.

Kirkeligt interiør
Død
6. etape af Post Danmark Rundt 2009

6. etape af Post Danmark Rundt 2009 er den sidste etape af Post Danmark Rundt. Etapen starter i Ringsted og slutter på Frederiksberg. Opløbet finder sted på Frederiksberg Allé.

Resultatliste

Bonus- og Bakkespurter

1. spurt 
Efter 66 km

2. spurt 
Efter 117 km

1. bakke (Valby Bakke) 
Efter 100 km

2. bakke (Valby Bakke) 
Efter 124 km
 

Post Danmark Rundt 2009
Fløjlsgræs

 
Fløjlsgræs (Holcus lanatus) er et 20-60 cm højt græs med tueformet vækst. Det er meget almindeligt i Danmark på fugtige enge og ved vejkanter. Planten tåler og trives endda godt med hyppig slåning eller nedbidning

Beskrivelse 
Stænglerne er opstigende eller helt oprette, dunhårede og rødligt eller violet årede ved grunden. Hver stængel har 2-3 knæ. Bladskederne er runde (”oppustede”) og nøgne eller tyndt behårede. Bladene er linjeformede og tilspidsede, flade og tæt dunhårede. Begge bladsider er grågrønne til hvidligt grønne.

Blomstringen sker i juni-juli, hvor man finder blomsterne siddende i småaks, der er samlet i toppe, som er meget tætte og hvidlige. Småakset har to blomster: en nedre, som er tvekønnet, og en øvre, der er hanlig. I modsætning til krybende hestegræs har stakken ved modenhed en krogformet spids og er indeholdt i småakset. Frugterne er nødder. Størrelsen af Fløjlsgræs kan angives som 0,50 x 0,25 m (50 x 25 cm/år).

Rodnettet består af en tæt klump af trævlerødder. .

Voksested 

Fløjlsgræs er udbredt i Nordafrika, Mellemøsten, Kaukasus og Europa. I Danmark er den især almindelig på mager jord.

På våde enge, som bliver slået regelmæssigt, findes arten i Danmark sammen med bl.a. hjertegræs, vibefedt, europæisk engblomme, blåtop, bredbladet kæruld, butblomstret siv, dyndpadderok, engrottehale, engrævehale, engsvingel, engtroldurt, gul fladbælg, gul frøstjerne, gul star, gåsepotentil, kantet kohvede, katteskæg, kærtidsel, kærtrehage, majgøgeurt, rød kløver, skedestar, trævlekrone og vild hør
.

Noter

Kilder 
 Signe Frederiksen et al., Dansk flora, 1. udgave, Gyldendal 2006. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  

Hestegræs
Bjergmassiv

Et massiv er i geologi betegnelsen for en stabil bjergmasse, der ikke internt påvirkes ret meget af pladetektonik, men primært flyttes som en samlet masse. Massiver er mindre enheder end de plader, der bevæger sig ved pladetektonik. 

På Jorden findes en række massiver, heriblandt:

 Aïrbjergene, Niger
 Annapurna, Nepal
 Centralmassivet, Frankrig
 Jurabjergene, Frankrig
 Logan-massivet, Canada
 Mont Blanc-massivet, Frankrig/Italien/Schweiz
 Vinson-massivet, Antarktis
 Vogeserne, Frankrig

Massiver kendes ud over fra Jorden også fra andre himmellegemer; på Mars er de såkaldte "Ansigter" et eksempel på et massiv.

Bjerge
Christianshavns Torv

Christianshavns Torv er den centrale firkantede plads i bydelen Christianshavn i København. Den gennemskæres af hovedgaden Torvegade. Metrostationen Christianshavn Station har nedgange på pladsen.

Den islandske "bøsseskytte" (dvs artillerist) Jon Olafsson fortæller i sine erindringer, at da han første gang kom til København i 1615, fandtes Knippelsbro ikke. Skulle man fra byen over til Amager, måtte man med færgen, der gik fra færgebroen for enden af Store Færgestræde. Vel fremme ved Amager lagde båden til land ved Kivnæs, hvor Christianshavn Torv blev anlagt få år senere. Navnet Kivnæs skyldtes al kiven blandt færgepassagerne, der kævledes om at komme først om bord.

Udlægningen af torvet går helt tilbage til Johan Semps planlægning af den befæstede bydel i 1617 for Christian 4., og blev anlagt på det højeste punkt på øen Refshalen. Pladsen tjente som grøntsagstorv i årene 1868-88, og oprindeligt tiltænkt amagerbønderne, men der kom også gartnere andre steder fra.

Torvet blev kaldt Børnehustorvet da Børnehuset blev flyttet derud fra 1662 og rasphuset fra 1739-42 af Philip de Lange (fra 1790 kaldet Tugt-, Rasp- og Forbedringshuset) og senere Christianshavns Straffeanstalt eller Kvindefængslet (opført 1864-65 af N.S. Nebelong) på pladsens østside. Fængslet blev nedrevet i 1928 og i 1930 afløst af Lagkagehuset, tegnet af Edvard Thomsen.

På torvet står granitskulpturen Grønlandsmonumentet, udført af Svend Rathsack (1885-1941).

Noter

Eksterne henvisninger 
 Gravearbejde ca 1928
 Filmoptagelse fra 1935

Torve og pladser i København
Torv
Slaget om Smolensk (1941)

Slaget om Smolensk fra 10. juli til 10. september 1941 var et slag mellem den tyske Wehrmacht og den Røde Hær under 2. verdenskrig.

Baggrund 
I området ved Smolensk opstillede den sovjetiske hær i midten af juli en ny hovedforsvarslinje med i alt 42 divisioner. Hovedstaden Moskva lå kun 400 km borte.

Kedlen 
Den 10. juli begyndte Heeresgruppe Mitte en offensiv i retning Smolensk. Panzergruppe 3 under generaloberst Hermann Hoth stødte frem i nord mens Panzergruppe 2 under generaloberst Heinz Guderian stødte frem i syd. Efter at have nedkæmpet de sovjetiske styrker skulle pansergrupperne rykke frem i et samlet angreb mod Moskva. Undervejs blev stærke forsvarsstillinger behændigt omgået. Fra 24. juli til 5. august 1941 blev over 300.000 sovjetiske soldater med 3.000 kampvogne omringet. Hovedparten endte i tysk fangenskab.

De sovjetiske tropper forsøgte ihærdigt at bryde ud af omringningen, og det lykkedes til dels, hvorved store troppestyrker undslap. Det lykkedes de sovjetiske styrker at gennemføre et modangreb ved Yelnia, som var den første vellykkedes sovjetiske operation i krigen. For første gang blev sovjetiske enheder udstyret med "garde" betegnelsen som anerkendelse for deres indsats.

Konsekvenser 
Dette slag var i lighed med de forudgående omringningsslag ved Białystok og Minsk en stor operationel sejr for den tyske hær. Den Røde Hær led igen store tab. Hundredtusinder af sovjetiske soldater blev taget til fange og store mængder krigsudstyr blev ødelagt eller erobret. Slaget havde imidlertid også kostet tyskerne store tab og det var lykkedes den Røde Hær at stoppe den tyske fremmarch i to måneder. Derved var der opstået en alvorlig forsinkelse, og det var et alvorligt nederlag for det tyske lynkrigs koncept. Sammen med den skiftende fokus på om de russiske oliefelter eller Moskva var vigtigst at erobre først, udtæredes den tyske logistik således at de ikke kunne rykke de sidste afgørende 50 km. ind i Moskva som lå forsvarsløst hen.

Dernæst fik russerne mulighed for at frigøre enheder fra fronten mod Japan, da man nu erkendte at Japan aldrig ville angribe dem i ryggen og sende dem frem til modangreb ved Moskva.

I slaget om Smolensk fra mistede den Røde Hær 760.000 soldater, heraf 486.000 døde, savnede og fangne.

Referencer

Litteratur 
 Autorenkollektiv: Geschichte des Großen Vaterlandischen Krieges der Sowjetunion, Bd. 2, Deutscher Militärverlag, Berlin 1963.
 Kenneth Macksay: The Smolensk Operation, 7 July – 7 August 1941, in: David M. Glantz (Hrsg.): The Initial Period of War on the Eastern Front, Frank Cass Pbl., London 1993, S.345–397. 
 Ernst Klink: Heer und Kriegsmarine, in: Horst Boog / Jürgen Förster u.a. (Hrsg.): Der Angriff auf die Sowjetunion, Deutsche Verlags-Anstalt, Stuttgart 1983, S.451–651 (= Das Deutsche Reich und der Zweite Weltkrieg, Bd. 4). 
 Григорий Ф. Кривошеев: Россия и СССР в войнах ХХ века, Олма-Пресс, Moсквa 2001. (dt.: G. F. Krivošeev: Russland und die UdSSR in den Kriegen des 20. Jahrhunderts) (Online version)

Slag på østfronten under 2. verdenskrig
Thomas Gainsborough

Thomas Gainsborough (døbt 14. maj 1727, død 2. august 1788) var en af de berømteste engelske portræt- og landskabsmalere i det 18. århundrede.

Eksterne henvisninger 

Malere fra England
Personer i oplysningstiden
Briter i 1700-tallet
Portrætmalere
Landskabsmalere
Medlemmer af Royal Academy of Arts
Trakai distriktskommune

Trakai distrktskommune () er en af 60 kommuner i Litauen og en del af Vilnius apskritis. Kommunens hovedsæde er i Trakai by.

Den største by i distriktskommunen er Lentvaris. Andre bymæssige bebygelser er: Paluknys, Trakų Vokė, Dusmenys og Rūdiškės.
Kommunen grænser op til Vilnius bykommune mod øst.

Geografi 
Der er 200 søer i kommunen, hvor Galvė er den dybeste (46,7 m) med sine 21 øer. Galvė dækker et areal på 3.88 km2, Vilkokšnis sø: 3.37 km2 og Skaistis sø: 2.96 km2. I kommunen ligger Trakai historiske nationalpark og Aukštadvaris regionalpark.

Se også 
 Kommuner i Litauen

Eksterne henvisninger 

Kommuner i Vilnius apskritis
Krystalisværket

Krystalisværket var en fabrik, der producerede is til køling. Den lå på Finsensvej 9/Lindevangs Allé 16 på Frederiksberg og indgik i De forenede Bryggerier.

Komplekset var opført 1913-14 efter tegninger af arkitekt Carl Harild. Senere tilkom en portnerbolig (1934) og direktørbolig (1937, præmieret af Frederiksberg Kommune 1938) tegnet af Sonja Meyer, der var gift med fabrikkens direktør, Knud Meyer.

Fabrikken lukkede i 1964 på grund af den vigende efterspørgsel, blev nedrevet 1967 og erstattet af boligkomplekset Krystalgården, Finsensvej 3-13 (1969) tegnet af Jørgen Buschardt for Carlsberg Bryggerierne, som samme år havde overtaget De forenede Bryggerier. Komplekset blev præmieret af Frederiksberg Kommune i 1970.

Direktion 

 1931-1978: Knud Meyer

Kilder 
 Præmierede bygninger på Frederiksberg

Eksterne links og henvisninger  

 1915-05-29 Artikel om Krystalisværket i ugebladet Ingeniøren

Forsvundne bygninger, konstruktioner og anlæg i Frederiksberg Kommune
Fremstillingsvirksomheder i Danmark
Tidligere virksomheder på Frederiksberg
Etableret i 1914
Tuborg
Stick It

Stick It er en amerikansk teenage komedie-dramafilm, hvor medvirkende er Jeff Bridges, Missy Peregrym og Vanessa Lengies. Filmen er skrevet og instrueret af Jessica Bendinger, medforfatter til Bring It On, og denne film er hendes instruktørdebut. Filmen er produceret af Touchstone Pictures og blev udgivet den 28. april 2006.

Eksterne henvisninger
 

Amerikanske film fra 2006
Dramafilm fra USA
Komediefilm fra USA
Ungdomsfilm fra USA
Ordnet.dk

ordnet.dk er en dansk hjemmeside oprettet 2005, som indeholder forskellige hjemmesider der omhandler det danske sprog.

Ordnet.dk blev oprettet af Det Danske Sprog- og Litteraturselskab med støtte fra Carlsbergfondet og Kulturministeriet. Projektet omfatter digitale udgaver af Ordbog over det danske Sprog (samt Supplement til Ordbog over det danske Sprog, 2006), Den Danske Ordbog (tilføjet 2009) og KorpusDK (som i 2008 erstattede Korpus2000). I 2022 tilføjede hjemmesiden Dansk Navneleksikon, som har et nyt udseende som de øvrige opslagsværker over tid også går over tid.

Kilder

Eksterne henvisninger 
 ordnet.dk

Onlineopslagværker
Etableret i 2005
Det Danske Sprog- og Litteraturselskab
Vacansoleil-DCM

Vacansoleil-DCM er et hollandsk professionalt cykelhold. Holdet har status som professionelt continental team og kører primært løb i UCI Europe Tour. Holdet blev oprettet i 2008, og overtog til 2009-sæsonen en del ryttere og personale fra det tidligere cykelhold Cycle Collstrop. Vacansoleil blev hovedsponsor i 2009, holdet fik status som et Continental hold. I 2011 fik holdet status som ProTourhold og deltager i Tour de France 2011

Ryttere i 2011 
Pr. 7. Juli 2011.

Referencer 

Ophørte cykelhold fra Nederlandene
Etableret i 2008
Ophørt i 2013
Videnskabernes Selskabs Ordbog

Videnskabernes Selskabs Ordbog (VSO, også Dansk Ordbog udgiven under Videnskabernes Selskabs Bestyrelse) er en dansk ordbog udgivet 1793-1905 af Videnskabernes Selskab.
 
Værket blev besluttet udført under Henrik Hielmstjernes ledelse, og i 1777 blev Videnskabernes Selskab bevilget 500 rigsdaler af Christian 7. til dets udførelse. Der lå dog allerede betydelige forarbejder, idet både Frederik Rostgaard (1671-1741) og Jacob Langebek (1710-1775) fra begyndelsen af 1700-tallet til Langebeks død havde samlet materiale til en dansk ordbog. Også kancellisekretær Matthias Moth (1649-1719) havde foretaget samlinger til en ordbog ("Moths Ordbog"). De blev anvendt i arbejdet på Videnskabernes Selskabs projekt. 

Teorien bag ordbogen var baseret på Samuel Johnsons A Dictionary of the English Language fra 1755: ordene står i alfabetisk orden med en tilføjet etymologi eller slægtskab med andre sprog, ordenes forskellige betydninger udvikles og er forsynet med eksempler. Mange af Danmarks lærde arbejdede på ordbogen i dens første fase, blandt andre Bolle Willum Luxdorph, Peter Frederik Suhm, Nicolai Elert, Rasmus Nyerup og Ole Strøm.

Ebba Hjorth skriver i Dansk Sproghistorie at ordbogen "er digitaliseret i 2016". I 2021 udtalte Marita Akhøj Nielsen at den ikke var med i Videnskabernes Selskabs digitalisering af deres samlinger, men udskudt til et separat projekt om at gøre enkeltordene søgbare.

Udgivelseskronologi 
 Bind 1 A-E 1793.
 Bind 2 F-H 1802.
 Bind 3 I-L 1820.
 Bind 4 M-O 1826.
 Bind 5 P-R 1829.
 Bind 6 S 1848.
 Bind 7 T-U 1853.
 Bind 8 V-Z 1905.

Ordbogen blev hurtigt forældet på grund af sin lange udgivelsesperiode, men var det allerede fra dens første bind, fordi den fortrinsvis byggede på de store samlinger af materiale, som var foretaget op til hundrede år før udgivelsen. Det blev efter udgivelsen af bind otte hurtigt klart, at der behøvedes en ny ordbog. Den begyndte at udkomme fra 1919 med titlen Ordbog over det danske Sprog.

Henvisninger

Eksterne henvisninger 
 Tidlige danske ordbøger på jmarcussen.dk
 En digital udgave af Videnskabernes Selskabs Ordbog findes på Google Books (kun første bind pr. november 2010).

Ordbøger
Tales of Monkey Island

Tales of Monkey Island er fem episodiske adventure computerspil, der blev udgivet løbende i 2009. Spillene udviklet af Telltale Games i samarbejde med LucasArts. Spillene udgør tilsammen det femte spil i Monkey Island-serien.

Episoder 

 Launch of the Screaming Narwhal – udgivet 27. juli 2009.
 The Siege of Spinner Cay – udgivet 20. august 2009.
 Lair of the Leviathan – udgivet 29. september 2009.
 The Trial and Execution of Guybrush Threepwood – udgivet 30. oktober 2009.
 Rise of the Pirate God – udgivet 8. december 2009.

Referencer 

Monkey Island
Computerspil fra 2009
Adventurespil
LucasArts-spil
Wii-spil
Windows-spil
Slaget ved Saule

Slaget ved Saule (, , , ) blev udkæmpet den 22. september 1236 mellem Sværdbroderordenen og de hedenske semgallere, litauere og ẑemaitijanere. Omkring 50-60 riddere blev dræbt, herunder ordensmesteren Volkwin; det var det første virkeligt betydningsfulde nederlag, ordenen havde lidt i det baltiske område. Sværdbroderordenen, som var den første katolske ridderorden oprettet i Baltikum, led et nederlag af så stort omfang, at den var tvunget til at slutte sig til den Tyske Orden i 1237. Slagets udfald fik kurlændere, semgallere og selere, der var baltiske stammer tidligere underkuede af Sværdbroderordenen, til at gøre opstand. 30 års sejre i området på venstre bred af Daugava gik tabt.

Baggrund 

Sværdbroderordenen var blevet oprettet i 1202 i Riga med henblik på at underkue og tvangskristne de baltiske stammer. I 1230'erne under lederskab af ordensmesteren Volkwin led Ordenen under svære økonomiske vilkår, der beskar antallet af riddere, og under dårligt omdømme. Ordenen var kommet i konflikt med pavedømmet under pave Gregor 9. og med Det Tysk-romerske Rige, der tidligere havde været to af de største støtter, om Estland. I efteråret 1236 ankom en gruppe korsfarere fra Holsten, der forlangte at komme i krig. Volkwin ledede en krigergruppe med støtte fra prinsen af Pskov mod syd ind i det hedenske Žemaitija. Tidligere samme år havde Ordenen skaffet sig en pavebulle, der erklærede korstog mod det hedenske Storfyrstedømme Litauen og Žemaitija.

Slagets gang 

Korsfarerne hærgede en række žemaitiske bebyggelser. Under deres hjemvenden nordover stødte de imidlertid ind i en gruppe målbevidste žemaitijanere ved en flodovergang. Da de ikke ville risikere at miste deres heste i det sumpede område nægtede holstenerne at kæmpe til fods og gennemtvang en overnatning. Næste morgen på Sankt Maurices dag ankom den hedenske hovedstyrke, der bestod af žemaitijanere (sansynligvis ledet af fyrst Vykintas) og litauere (muligvis ledet af Mindaugas) til lejren. Det litauiske lette kavaleri kastede deres spyd på kort afstand, hvilket viste sig at være et effektivt kampmiddel mod det tunge liviske ordenskavaleri. Nedslagtningen af ordenens tropper, herunder Volkwin, medførte forvirring i den livlandske ordens rækker. De letbevæbnede lokale hærstyrker flygtede snart fra kamppladsen, og de korsfarere, som prøvede at nå Riga, blev angiveligt dræbt af semgallerne.

Slagmarkens beliggenhed 

Det nøjagtige sted for slaget er ukendt. I Chronicum Livoniae skrevet af Hermann de Wartberge angives slaget at have fundet sted i terram Sauleorum, hvilket kan være nær Šiauliai (tysk: Schaulen), (lettisk: Šauļi) i Litauen eller ved den lille by Vecsaule nær Bauska i den sydlige del af nutidens Letland. Saule/Saulė betyder "Solen" både på lettisk og litauisk. Slaget kendes derfor i Letland også som "Sol-slaget".

Noter 

Saule
Saule
Saule
Saule
Alkymisten - den udødelige Nicholas Flamels hemmeligheder

Alkymisten – den udødelige Nicholas Flamels hemmeligheder er en roman fra 2007 af den irske forfatter Michael Scott. Romanen er den første i en serie på 6 romaner om "Den udødelige Nicholas Flamels hemmeligheder". 

Den er udgivet i Danmark i 2008 på Forlaget Sesam. 

Romaner fra Irland
Litteratur i 2007